Illyustrativ foto O‘tgan yili 1998 yilda tug‘ilgan Komiljon Sattorov (ism-familiyalar o‘zgartirilgan) o‘zi tengi Zabixillo Qalandarovga gugurt qutisidagi marixuana giyohvandlik moddasini 50 ming so‘mga sotadi, deb yozadi “Huquq” gazetasi. O‘sha kunning o‘zida Z.Qalandarov huquqni muhofaza qiluvchi organ xodimlari tomonidan to‘xtatiladi va uning yonidan giyohvandlik moddasi topilib, ashyoviy dalil sifatida rasmiylashtiriladi. Oradan bir haftaga yaqin vaqt o‘tgach, boshqa bir tanishiga yana bir gugurt qutisiga joylangan marixuana giyohvandlik moddasini 80 ming so‘mga o‘tkazayotganda K.Sattorovning o‘zi ham qo‘lga olinadi. Sud tomonidan ayblanuvchilarning har biriga qilmishiga yarasha tegishli jazo tayinlandi.